Di tmetti taqbaylit tameṭṭut , i ysemrasen ssḥur neɣ iḥeckulen di tudert n umdan d tin yesawḍen di leɛmar , D tamɣart kan i yzemren ad-texdem ṣṣenf-agi n tmusni imi d nettat i yjarben tudert , ihi tameṭṭut-agi arran-as aṭas n yismawen , sawalen-as tamṛabeṭ ;taseḥart,tagezzant,taderwict neɣ tacewaft, anamek-is, d tameṭṭut yesɛan tabɣest ad-texdem laɛjeb, iḥeckulen ama d icebḥanen ama d iberkanen lmaɛna-s , tameṭṭut-agi ɣur-s sin wudmawen , Ma nṭef-d awal Tamrabeṭ, yekka-d seg awal amrabeḍ ,anegaru-ya d bab n tisas d win yarwan laɛqel d tmusni , yettɛawanen imdanen , ihi ɣef aya tamrabeṭ , ttwalin-t medden s tugna yelhan , aceku tseḥlay imdanen , tetteks asen lehlak yellan deg-sen s kra n yisufar idttawi seg ayen akk yellan deg ugama d wayen ak id-as-d-yezin fiḥel ma nettu daɣen sawalenas taṭbibt neɣ lqibla acekku d nettat s ufus-is d tmusni-ines d usexdem n wallaɣ-is d usugenines i d-ttak dwa ḥellu i umdan d uguren akk i yettmagar di yal taɣult n tuder-is n yal ass .